Semlikis

Semlikis () – upė Rytų Afrikoje. Išteka iš Eduardo ežero šiaurinio galo, teka Ruvenzorio pašlaitėmis į šiaurę Kongo Demokratinės Respublikos teritorija. Vėliau teka į šiaurės rytus ir sudaro Kongo Demokratinės Respublikos sieną su Uganda. Įteka į Alberto ežerą (Nilo baseinas).

Vaga labai vingiuota, kartais kečiasi. Semlikio atkarpos patenka į Virungos (Kongo DR) ir Semlikio (Uganda) nacionalinius parkus. Upės slėnyje gyvena krokodilai, drambliai, begemotai.

Kongo Demokratinės Respublikos upės
Ugandos upės